شەفەق نیوز/ بەغداد
پایتەخت عراقی، ئمڕوو پەنجشەممە، چەن رووداویگ تۆمار کرد، لەلیان دراوردن تەرم گەنجیگ
خنکیاگ، و رزگارکردن ژنیگ لە تەقەلای خوەیکوشتن، وەگورەی سەرچەوەیگ ئەمنی وەرپرس.
سەرچەوەگە ئەرا
ئاژانس شەفەق نیوز وت: بەلەمەیل مەفرەزەیل مەلەوانی توێنستن تەرمیگ لەداڵگبوی ٢٠٠٦
لەناو چەن دیجلە خوار پوڵ سەرافیە درارن، وتیش؛ تەرمەگە دریا دەس بنکەی پۆلیس.
وتیش؛ ژنیگ خوازێد
خوەی لەبان پوڵ ١٤ رەمەزان بخەێدە خوار، و دەورەیل فریاکەفتن ئەعزەمیە رزگاری کردن.
هەرلیوا، ئاژانس
وەزارەتەگە لە باوەتەیل پۆلیس، راگەیان دەسگیرکردن دوو توومەتبار وە بازرگانی وە ئەندامەیل
لەش مرۆیی لە بەغداد.
ئاژانسەگە لە بەیاننامەیگ
وت: دویای رەسین زانیاریەیلیگ دەربارەی دوێەت و پیاویگ بازرگانی و ئەندامەیل لەش مرۆیی
لە بەغداد پایتەخت کەن، وە کوتپڕ تیمیگ تایبەت دروست کریا.
بەیاننامەگە دیاری
کرد ک دویای مینەکردن لەلایەن مەفرەزیل نووسینگەی دژە تاوان بازرگانی وە لەش مرۆیی
رەسافە، توومەتبارەیلە دەسگیر کریان.
